L 151/50
BG
Официален вестник на Европейския съюз
2.6.2022 г.
(44)
В съответствие с общите критерии, определени в приложението към Регламент (ЕО) № 2111/2005, Комисията счита, че засега няма основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушните превозвачи от Казахстан.
(45)
В съответствие с Регламент (ЕС) № 965/2012 държавите членки следва да продължат да следят дали въздушните превозвачи, сертифицирани в Казахстан, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
(46)
В случай че постъпи важна за безопасността информация, разкриваща наличие на непосредствени рискове за безопасността вследствие на неспазване на съответните международни стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) № 2111/2005.
Въздушни превозвачи от Молдова (47)
През ноември 2021 г. с Регламент за изпълнение (ЕС) 2021/2070 на Комисията (9) въздушните превозвачи от Молдова бяха заличени от приложение А към Регламент (ЕО) № 474/2006, с изключение на Air Moldova, Aerotranscargo, и Fly One, които никога не са били включени нито в приложение А, нито в приложение Б.
(48)
С писмо от 31 март 2022 г.
Органът за гражданско въздухоплаване на Молдова (CAAM) предостави актуализирана информация относно дейностите по надзор над безопасността за периода от ноември 2021 г. до март 2022 г.
В допълнение към актуализацията на КПД, разработен въз основа на посещението на Съюза за оценка на място през септември 2021 г., предоставената от CAAM информация включваше и актуализации по отношение на последните изменения на молдовската национална законодателна рамка в областта на въздухоплаването.
(49)
След като разгледа получената информация и документация, Комисията счита, че останалите коментари, по които не са били предприети действия и които произтичат от посещението за оценка на място през септември 2021 г., са били успешно разгледани и може да се считат за затворени.
С оглед на постигнатия напредък Комисията счита, че е достатъчно CAAM да изпраща годишна актуализация, докато не бъде взето друго решение.
(50)
В съответствие с общите критерии, определени в приложението към Регламент (ЕО) № 2111/2005, Комисията счита, че засега няма основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушните превозвачи от Молдова.
(51)
В съответствие с Регламент (ЕС) № 965/2012 държавите членки следва да продължат да следят дали въздушните превозвачи, сертифицирани в Молдова, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
(52)
В случай че постъпи важна за безопасността информация, разкриваща наличие на непосредствени рискове за безопасността вследствие на неспазване на съответните международни стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) № 2111/2005.
Въздушни превозвачи от Пакистан (53)
През март 2007 г.
Pakistan International Airlines беше включен в приложение Б към Регламент (ЕО) No 474/2006 с Регламент (ЕО) No 235/2007 на Комисията (10), а впоследствие — през ноември 2007 г., беше заличен с Регламент (ЕО) No 1400/2007 на Комисията (11).
(54)
На 24 юни 2020 г. в изявление на пакистанския федерален министър на въздухоплаването се посочва, че голям брой свидетелства за летателна правоспособност, издадени от пакистанския орган за гражданско въздухоплаване (PCAA), са били получени чрез измама.
(9) Регламент за изпълнение (ЕС) 2021/2070 на Комисията от 25 ноември 2021 г. за изменение на Регламент (ЕО) No 474/2006 по отношение на списъка на въздушните превозвачи, които са предмет на оперативна забрана или операционни ограничения в границите на Съюза (ОВ L 421, 26.11.2021 г., стр. 31).
(10) Регламент (ЕО) No 235/2007 на Комисията от 5 март 2007 г. за изменение на Регламент (ЕО) No 474/2006 за създаване на списък на Общността на въздушните превозвачи, предмет на оперативна забрана в границите на Общността (ОВ L 66, 6.3.2007 г., стр. 3).
(11) Регламент (ЕО) No 1400/2007 на Комисията от 28 ноември 2007 г. за изменение на Регламент (ЕО) No 474/2006 за създаване на списък на Общността на въздушните превозвачи, предмет на оперативна забрана в границите на Общността (ОВ L 311, 29.11.2007 г., стр. 12).